Εργασία με ασφάλεια στην Αυστραλία
Πληροφοριακό δελτίο

**Η ασφάλεια είναι ένα σημαντικό μέρος της εργασίας στην Αυστραλία.**

Στην Αυστραλία, ο νόμος λέει ότι ο εργοδότης σας (το αφεντικό σας) πρέπει να κάνει ό,τι μπορεί για να βεβαιωθεί ότι η δουλειά σας δεν θα σας βλάψει ή δεν θα σας αρρωστήσει. Ο νόμος αυτός ονομάζεται «Εργασία, Υγεία και Ασφάλεια» (WHS) ή «Επαγγελματική Υγεία και Ασφάλεια» (OHS).

Ο νόμος λέει επίσης ότι το αφεντικό σας πρέπει να έχει ασφάλεια για εσάς σε περίπτωση που τραυματιστείτε στην εργασία. Αυτό ονομάζεται «αποζημίωση εργαζομένων». Εάν τραυματιστείτε ή αρρωστήσετε στην δουλειά, η ασφάλιση μπορεί να πληρώσει για την ιατρική σας περίθαλψη και για τους μισθούς σας μέχρι να μπορέσετε να εργαστείτε ξανά.

Αυτό καλύπτει όλους τους εργαζόμενους στην Αυστραλία, ακόμη και αν είστε σε προσωρινή βίζα.

# Τι πρέπει να κάνει το αφεντικό σας

Το αφεντικό σας πρέπει: να φροντίζει την υγεία και την ασφάλειά σας στην εργασία.

Το αφεντικό σας:

* πρέπει να σας δείξει πώς να κάνετε την εργασία σας με ασφάλεια ή να εξασφαλίσει ότι κάποιος θα σας δείξει πώς να κάνετε την εργασία σας με ασφάλεια
* πρέπει να εξασφαλίσει ότι υπάρχει κάποιος που θα σας προσέχει
* δεν πρέπει να σας ζητήσει να κάνετε οτιδήποτε χρειάζεται ειδική άδεια, όπως οδήγηση αυτοκινήτου, γερανού ή περονοφόρου αν δεν έχετε τη σωστή άδεια
* πρέπει να έχει τα σωστά εργαλεία και εξοπλισμό για να κάνετε την εργασία σας με ασφάλεια.
* πρέπει να σας δίνει εξοπλισμό ασφαλείας εάν το χρειάζεστε για να κάνετε τη δουλειά σας.

# Εξοπλισμός ασφαλείας

Ο εξοπλισμός ασφαλείας εργασίας συνήθως αποκαλείται εξοπλισμός ατομικής προστασίας (PPE). Υπάρχουν ειδικά είδη εξοπλισμού για κάθε εργασία, π.χ. κράνος, γυαλιά ασφαλείας, γάντια, μπότες, ποδιές ή ωτασπίδες.

Πρέπει να είναι σε καλή κατάσταση και θα πρέπει να σας εφαρμόζουν άνετα. Πρέπει να ξέρετε πώς να τα χρησιμοποιήσετε και πρέπει να τα φοράτε σωστά.

Αν νομίζετε ότι χρειάζεστε κάτι επιπλέον, μιλήστε στον προϊστάμενό σας, σε έναν πιο έμπειρο εργαζόμενο ή στον Εκπρόσωπο Υγείας και Ασφάλειας (HSR), αν υπάρχει στον χώρο εργασίας σας.

# Τι πρέπει να κάνετε για να είστε ασφαλείς στην εργασία σας

Στην Αυστραλία, ο νόμος λέει επίσης ότι υπάρχουν πράγματα που πρέπει να κάνετε για να φροντίσετε την υγεία και την ασφάλειά σας στην εργασία.

Πρέπει:

* να είστε σε καλή σωματική κατάσταση για να κάνετε τη δουλειά σας
* να είστε αρκετά καλά για να κάνετε τη δουλειά σας
* να κάνετε ό,τι σας λέει ο προϊστάμενός σας, αρκεί να είναι λογικό εκτός αν νομίζετε ότι δεν είναι ασφαλές ή ότι μπορεί να σας βλάψει
* να μην είστε υπό την επήρεια αλκοόλ ή ναρκωτικών και να μην καταναλώνετε αλκοόλ ή παράνομα ναρκωτικά ενώ βρίσκεστε στην εργασία
* να μην κάνετε κάτι που μπορεί να βλάψει τον εαυτό σας ή οποιονδήποτε άλλον στην εργασία

Εάν δεν καταλαβαίνετε πώς να κάνετε οτιδήποτε σας ζητείται να κάνετε στην εργασία, θα πρέπει να ζητήσετε βοήθεια από τον προϊστάμενό σας ή από έναν πιο έμπειρο εργαζόμενο.

Μερικά πράγματα που θα μπορούσαν να σας βλάψουν στην εργασία είναι:

* χρήση εξοπλισμού της δουλειάς, ενώ δεν σας έχει δείξει κανείς πώς να τον χρησιμοποιήσετε σωστά
* δεν φοράτε τον σωστό εξοπλισμό ασφαλείας ή δεν τον φοράτε σωστά
* βιάζεστε και κάνετε συντομεύσεις
* κάνετε πράγματα που αποσπούν την προσοχή σας από τη δουλειά ενώ εργάζεστε (π.χ. χρησιμοποιείτε το κινητό σας στη δουλειά).

Στην Αυστραλία, ο νόμος λέει ότι έχετε δικαίωμα να κάνετε ερωτήσεις σχετικά με τη δουλειά που σας ανέθεσαν και να πείτε ‘όχι’ εάν σας ζητηθεί να κάνετε εργασία που θα μπορούσε να σας βλάψει. Αν σας ζητηθεί να κάνετε κάτι που νομίζετε ότι μπορεί να μην είναι ασφαλές, σταματήστε και μιλήστε με το αφεντικό ή τον προϊστάμενό σας.

Μερικές φορές το αφεντικό στην εργασία δεν είναι το άτομο που σας πληρώνει, για παράδειγμα, όταν εργάζεστε μέσω μιας υπηρεσίας ενοικίασης εργατικού προσωπικού. Εάν εργάζεστε μέσω υπηρεσίας ενοικίασης εργατικού προσωπικού, σας πληρώνει η υπηρεσία, αλλά κάποιος άλλος είναι υπεύθυνος στη δουλειά. Αν δεν θέλετε να μιλήσετε με το αφεντικό στη δουλειά, μπορείτε να μιλήσετε με την υπηρεσία ενοικίασης εργατικού προσωπικού για την υγεία και την ασφάλειά σας στην εργασία.

Θα πρέπει να υπάρχει άτομο στην εργασία που να μπορεί να σας βοηθήσει με οποιεσδήποτε ερωτήσεις σχετικά με την υγεία και την ασφάλεια της εργασίας – να μάθετε ποιος είναι και πώς να επικοινωνείτε μαζί του.

***Εάν δεν είστε σίγουροι για κάτι, ζητήστε βοήθεια από κάποιον.***

# Το δικαίωμά σας για δίκαιη αμοιβή και συνθήκες εργασίας

Στην Αυστραλία εφαρμόζεται ο κατώτατος αποδεκτός μισθός και συνθήκες εργασίας. Ο Διαμεσολαβητής Δίκαιης Εργασίας βοηθά τους εργοδότες και τους εργαζομένους να κατανοήσουν αυτά τα δικαιώματα και τις ευθύνες στην εργασία και μπορούν επίσης να σας βοηθήσουν να μάθετε πόσο πρέπει να πληρώνεστε. Ο Διαμεσολαβητής Δίκαιης Εργασίας μπορεί να διερευνήσει μια υπόθεση εάν πιστεύει ότι κάποιος έχει παραβιάσει τους νόμους περί εργασίας.

Για να επικοινωνήσετε με τον Διαμεσολαβητή Δίκαιης Εργασίας ή για να μάθετε περισσότερα σχετικά με τα δικαιώματά σας στην εργασία, επισκεφτείτε την ιστοσελίδα [www.fairwork.gov.au](http://www.fairwork.gov.au) ή τηλεφωνήστε στο 13 13 94.

# Εκφοβισμός

Εκφοβισμός είναι να λέτε ή να κάνετε επανειλημμένα κάτι σε κάποιον που τον τρομάζει ή τον ταπεινώνει. Π.χ. να είναι στόχος χλευασμού, να τον αποκαλούν άσχημα ονόματα, να τον σπρώχνουν ή να σπάζουν τα πράγματά του.

Κανείς δεν πρέπει να εκφοβίζεται στην εργασία. Αν είστε θύμα εκφοβισμού, μιλήστε στο αφεντικό σας ή σε κάποιον άλλο εργαζόμενο και πείτε του ότι θέλετε να σταματήσει αυτός ο εκφοβισμός.

Εάν δεν σταματήσει, μπορείτε να μιλήσετε με κάποιον στην κυβέρνηση της πολιτείας ή της επικράτειας όπου εργάζεστε. Υπάρχει ένας κατάλογος στο τέλος αυτού του δελτίου πληροφοριών. Μπορείτε επίσης να μιλήσετε στην Επιτροπή Δίκαιης Εργασίας (Fair Work Commission), να καλέσετε το 1300 799 675 ή να επισκεφθείτε το [www.fwc.gov.au](http://www.fwc.gov.au)

# Τι να κάνετε αν τραυματιστείτε στην εργασία

Δεχθείτε τις πρώτες βοήθειες ή επισκεφθείτε αμέσως έναν γιατρό ή νοσηλευτή. Έχετε δικαίωμα να επιλέξετε τον γιατρό που θα πάτε. Αυτός μπορεί να είναι ο δικός σας γιατρός, ένας τοπικός γιατρός ή ένας γιατρός ή νοσοκόμα στην εργασία. Μπορείτε να ζητήσετε από τον γιατρό ιατρικό πιστοποιητικό και μπορείτε να δείξετε αυτό το πιστοποιητικό στον προϊστάμενό σας.

Πείτε στο αφεντικό σας ότι έχετε τραυματιστεί. Θα πρέπει ίσως να συμπληρώσετε ένα έντυπο που ονομάζεται ‘αναφορά περιστατικού’. Εάν μπορείτε, δοκιμάστε να το κάνετε αυτό πριν πάτε στο σπίτι. Εάν χρειάζεστε βοήθεια για τη συμπλήρωση του εντύπου, ζητήστε από κάποιον να σας βοηθήσει.

Το έντυπο σας ζητά να εξηγήσετε τι συνέβη και πώς τραυματιστήκατε. Αυτό βοηθά να προληφθεί τραυματισμός άλλων εργαζόμενων, όπως τραυματισθήκατε εσείς. ***Είναι πολύ σημαντικό να έχετε αυτό το έγγραφο – μπορεί να επηρεάσει την εργατική αποζημίωσή σας.***

Αν έχετε ιατρικούς λογαριασμούς ή δεν μπορείτε να εργαστείτε εξαιτίας του τραυματισμού σας, μπορείτε να λάβετε εργατική αποζημίωση για να πληρώσετε για ιατρική περίθαλψη και υποστήριξη μέχρι να επιστρέψετε στην εργασία. Θυμηθείτε να ρωτήσετε τον προϊστάμενό σας σχετικά με αυτό το συντομότερο δυνατόν και συμπληρώστε τυχόν έντυπα που χρειάζεστε για να ζητήσετε την αποζημίωση εργαζομένων.

***Εάν τραυματιστείτε, μην φοβάστε ότι θα βρείτε μπελά. Ακόμα κι αν έχετε κάνει λάθος, θα πρέπει να αναφέρετε τον τραυματισμό και να ζητήσετε βοήθεια.***

# Λίστα ελέγχου για έναρξη εργασίας

Υπάρχουν ορισμένα σημαντικά πράγματα που πρέπει να γίνουν όταν αρχίσετε μια νέα δουλειά. Ο εργοδότης σας (το αφεντικό) ή άλλος εργαζόμενος που γνωρίζει τη δουλειά θα πρέπει να βεβαιωθεί ότι αυτά τα πράγματα γίνονται όταν πρωταρχίζετε μια νέα εργασία. Αν δεν καταλαβαίνετε καλά τα αγγλικά, μπορείτε να ζητήσετε διερμηνέα ή να ζητήσετε από κάποιον άλλο εργαζόμενο που μιλάει τη γλώσσα σας να σας την εξηγήσει.

Αυτή η λίστα ελέγχου θα σας βοηθήσει να μάθετε αν γνωρίζετε τα πράγματα που είναι σημαντικά για την υγεία και την ασφάλεια στην εργασία.

Λίστα ελέγχου για έναρξη εργασίας

* Σας έδειξε κάποιος πώς να κάνετε τη δουλειά σας και έλεγξε για να βεβαιωθεί ότι την κάνετε με ασφάλεια; **Ναι [ ]  Όχι** **[ ]**
* Συναντήσατε το αφεντικό σας και τους ανθρώπους με τους οποίους θα εργαστείτε, ειδικά τα άτομα που φροντίζουν την υγεία και την ασφάλειά σας; **Ναι [ ]  Όχι** **[ ]**
* Ξέρετε ποιον να ρωτήσετε εάν δεν είστε σίγουροι για το τι πρέπει να κάνετε ή αν χρειάζεστε βοήθεια; **Ναι [ ]  Όχι** **[ ]**
* Σας έδειξε κάποιος την περιοχή που θα εργάζεστε και τα σημεία εισόδου και εξόδου, τις τουαλέτες, την αίθουσα γευμάτων και τους χώρους πρώτων βοηθειών; **Ναι [ ]  Όχι** **[ ]**
* Έχετε ενημερωθεί για τα μέρη που δεν πρέπει να πάτε και γιατί; **Ναι [ ]  Όχι** **[ ]**
* Σας έδειξε κάποιος πώς να χρησιμοποιήσετε με ασφάλεια τον εξοπλισμό που χρειάζεστε για να κάνετε τη δουλειά σας; **Ναι [ ]  Όχι** **[ ]**
* Έκανε κανένας έλεγχο για να βεβαιωθεί ότι τον χρησιμοποιείτε σωστά; **Ναι [ ]  Όχι** **[ ]**
* Έχετε όλο τον εξοπλισμό ασφαλείας που χρειάζεστε; **Ναι [ ]  Όχι** **[ ]**
* Ξέρετε πώς να τον χρησιμοποιήσετε και να τον φορέσετε; **Ναι [ ]  Όχι** **[ ]**
* Ξέρετε τι να κάνετε και σε ποιον να πείτε εάν τραυματιστείτε ή νιώθετε άρρωστος στην εργασία σας και πού να πάρετε βοήθεια και πρώτες βοήθειες; **Ναι [ ]  Όχι** **[ ]**
* Ξέρετε πώς να καλέσετε την πυροσβεστική, την αστυνομία ή το ασθενοφόρο; **Ναι [ ]  Όχι** **[ ]**
* Ξέρετε τι να κάνετε εάν υπάρχει έκτακτη ανάγκη και ποια είναι η ηχητική ειδοποίηση του συναγερμού; **Ναι [ ]  Όχι** **[ ]**
* Ξέρετε πώς να βγείτε από το χώρο εργασίας σας σε περίπτωση έκτακτης ανάγκης; **Ναι [ ]  Όχι** **[ ]**
* Ξέρετε ποιον να ρωτήσετε για την υγεία και την ασφάλειά σας; **Ναι [ ]  Όχι** **[ ]**

***Μήπως απαντήσατε «Όχι» σε οποιαδήποτε ερώτηση;* Εάν ναι, μιλήστε στον προϊστάμενό σας ή σε έναν πιο έμπειρο εργαζόμενο για να μάθετε αυτές τις σημαντικές πληροφορίες για την ασφάλειά σας.**

Εάν ανησυχείτε για οτιδήποτε σχετίζεται με την υγεία και την ασφάλειά σας στην εργασία ή για την αποζημίωση εργαζομένων, μπορείτε να μιλήσετε με κάποιον στην κυβέρνηση της πολιτείας ή της επικράτειας στην οποία εργάζεστε. Εάν εργάζεστε σε υπηρεσία της ομοσπονδιακής κυβέρνησης της Αυστραλίας ή σε μεγάλο εθνικό εργοδότη, μπορεί να χρειαστεί να επικοινωνήσετε με την Comcare. Δεν θα έχετε πρόβλημα αν μιλήσετε στην κυβέρνηση σχετικά με την υγεία και την ασφάλεια της εργασίας ή την αποζημίωση εργαζομένων.

***Για ερωτήσεις σχετικά με την υγεία και την ασφάλεια στην εργασία επικοινωνήστε με:***

***Νέα Νότια Ουαλία***

SafeWork NSW

Ιστοσελίδα: [safework.nsw.gov.au](http://www.safework.nsw.gov.au/)

Email: contact@safework.nsw.gov.au

Τηλέφωνο: 13 10 50

***Βικτώρια***

WorkSafe Victoria

Ιστοσελίδα: [worksafe.vic.gov.au](http://www.worksafe.vic.gov.au/)

Email: Info@worksafe.vic.gov.au

Τηλέφωνο: 1800 136 089 (free call)

**Κουήνσλαντ**

Workplace Health and Safety Queensland, Office of Industrial Relations (WHSQ)

Ιστοσελίδα: [worksafe.qld.gov.au](http://www.worksafe.qld.gov.au/)

Τηλέφωνο: 1300 362 128

**Δυτική Αυστραλία**

Department of Mines, Industry Regulation and Safety

Ιστοσελίδα: [commerce.wa.gov.au/WorkSafe/](http://www.commerce.wa.gov.au/WorkSafe/)

Email: safety@dmirs.wa.gov.au

Τηλέφωνο: 1300 307 877

**Νότια Αυστραλία**
SafeWork SA

Ιστοσελίδα: [safework.sa.gov.au](http://www.safework.sa.gov.au/)

Email: help.safework@sa.gov.au

Τηλέφωνο: 1300 366 255

**Αυστραλιανή Πρωτεύουσα**

WorkSafe ACT

Ιστοσελίδα: [worksafe.act.gov.au](http://www.worksafe.act.gov.au/)

Email: worksafe@act.gov.au

Τηλέφωνο: 13 22 81

**Βόρεια Επικράτεια**

NT WorkSafe

Ιστοσελίδα: [worksafe.nt.gov.au](http://www.worksafe.nt.gov.au/)

Email: ntworksafe@nt.gov.au

Τηλέφωνο: 1800 019 115

**Τασμανία**

WorkSafe Tasmania

Ιστοσελίδα: [worksafe.tas.gov.au](http://www.worksafe.tas.gov.au/)

Email: wstinfo@justice.tas.gov.au

Τηλέφωνο: 03 6166 4600 (outside Tasmania)

Τηλέφωνο: 1300 366 322 (inside Tasmania)

**Κοινοπολιτεία**

Εάν εργάζεστε σε υπηρεσία της ομοσπονδιακής κυβέρνησης της Αυστραλίας ή σε μεγάλο εθνικό εργοδότη, ενδέχεται να εμπίπτετε στο σύστημα Comcare.

**Comcare**

Ιστοσελίδα: [comcare.gov.au](http://www.comcare.gov.au/)

Τηλέφωνο: 1300 366 979

***Για να ρωτήσετε για την αποζημίωση των εργαζομένων εάν τραυματιστείτε στην εργασία, επικοινωνήστε με:***

***Νέα Νότια Ουαλία***

State Insurance Regulatory Authority (SIRA)

Ιστοσελίδα: [sira.nsw.gov.au](http://www.sira.nsw.gov.au/)

Email: contact@sira.nsw.gov.au

Τηλέφωνο: 13 10 50

***Βικτώρια***

WorkSafe Victoria

Ιστοσελίδα: [worksafe.vic.gov.au](http://www.worksafe.vic.gov.au/)

Email: Info@worksafe.vic.gov.au

Τηλέφωνο: 1800 136 089 (free call)

**Κουήνσλαντ**

WorkCover Queensland

Ιστοσελίδα: [worksafe.qld.gov.au](http://www.worksafe.qld.gov.au/)

Email: info@workcoverqld.com.au

Τηλέφωνο: 1300 362 128

**Δυτική Αυστραλία**

WorkCover WA

Ιστοσελίδα: [workcover.wa.gov.au](http://www.workcover.wa.gov.au)

Τηλέφωνο: 1300 794 744

**Νότια Αυστραλία**

ReturnToWorkSA

Ιστοσελίδα: [rtwsa.com](http://www.rtwsa.com/)

Email: info@rtwsa.com
Τηλέφωνο: 13 18 55

**Αυστραλιανή Πρωτεύουσα**

WorkSafe ACT

Ιστοσελίδα: [worksafe.act.gov.au](http://www.worksafe.act.gov.au/)

Email: worksafe@act.gov.au

Τηλέφωνο: 13 22 81

**Βόρεια Επικράτεια**

NT WorkSafe

Ιστοσελίδα: [worksafe.nt.gov.au](http://www.worksafe.nt.gov.au/)

Email: datantworksafe@nt.gov.au

Τηλέφωνο: 1800 250 713

**Τασμανία**WorkSafe Tasmania

Ιστοσελίδα: [worksafe.tas.gov.au](http://www.worksafe.tas.gov.au/)

Email: wstinfo@justice.tas.gov.au

Τηλέφωνο: 03 6166 4600 (outside Tasmania)

Τηλέφωνο: 1300 366 322 (inside Tasmania)

**Κοινοπολιτεία**

Εάν εργάζεστε σε υπηρεσία της ομοσπονδιακής κυβέρνησης της Αυστραλίας ή σε μεγάλο εθνικό εργοδότη, ενδέχεται να εμπίπτετε στο σύστημα Comcare.

**Comcare**

Ιστοσελίδα: [comcare.gov.au](http://www.comcare.gov.au/)

Τηλέφωνο: 1300 366 979

***Για να ρωτήσετε για τις αμοιβές και τις συνθήκες εργασίας***

Fair Work Ombudsman

Ιστοσελίδα: [www.fairwork.gov.au](http://www.fairwork.gov.au)

Τηλέφωνο: 13 13 94

***Για να ζητήσετε βοήθεια αν σας εκφοβίζουν***

Fair Work Commission

Ιστοσελίδα: [www.fwc.gov.au](http://www.fwc.gov.au)

Τηλέφωνο: 1300 799 675

**Αν χρειάζεστε διερμηνέα, καλέστε την Υπηρεσία Διερμηνέων μέσω
Τηλεφώνου στο 131 450**